Dundulis (alus)

Dundulis – Lietuvos amatininkiškos aludarystės (angl. craft beer) prekės ženklas, įkurtas 2010 m.,  vienijantis Panevėžio (UAB „Panevėžio alus“) ir Biržų (UAB „Širvėnos bravoras“) daryklas. Prekės ženklas laikomas vienu iš mažosios aludarystės judėjimo pradininkų Lietuvoje, savo veikloje derinantis komercinę gamybą su vietos aludarystės tyrimais.https:///dundulis.lt https://www.vz.lt/smulkusis-verslas/2016/04/20/dundulio-alaus-istorija-madas-diktuoti-taip-lengvahttps://www.tv3.lt/naujiena/verslas/mazuju-aludariu-revoliucija-lietuvoje-n728765

 Produkcija ir inovacijos 
„Dundulis“ į vietos rinką įvedė keletą pasaulinių alaus stilių, kurie iki tol Lietuvoje nebuvo gaminami pramoniniu būdu. 2013 m. bravoras išvirė „Humulupu IPA“ – tai buvo pirmasis komercinis indiškasis šviesusis elis (angl. India Pale Ale) šalyje.  

Vėliau darykla asortimentą papildė tokiais stiliais kaip Stout, Saison, Braggot, Gruit bei spontaninės ir mišrios fermentacijos rūgščiaisiais eliai (Lambic, Sour). Produkcijai būdingas vietinių žaliavų  naudojimas ir eksperimentavimas su istorinėmis regiono technologijomis (pvz., milinimu akmenimis, mentalo kepimu). https://www.beerandbrewing.com/for-those-about-to-rock-practical-tips-on-stone-beer

Be alaus, prekės ženklas gamina girą, nealkoholinį alų bei natūralius limonadus. 

 Aludarystės paveldo tyrimai 
Prekės ženklo kūrėjai vykdo ekspedicijas po Lietuvos kaimus, rinkdami ir archyvuodami informaciją apie autentiškas kaimiško alaus gamybos technologijas. Bendradarbiaujant su užsienio genetikais, buvo identifikuotos ir laboratorijose išgrynintos unikalios lietuviškos sodybinės mielės (pvz., „Simonaitis“), kurios pradėtos naudoti komercinėje gamyboje.  Atlikta išsami Aukštaitijos regionui būdingo „Keptinio“ alaus technologinių savybių analizė, kurios rezultatai publikuoti tarptautiniuose mokslo leidiniuose. https://www.researchgate.net/publication/389720173_Keptinis_-The_brewing_and_fermentation_characteristics_of_a_traditional_farmhouse_ale_from_Lithuanialrytas.lt/it/laboratorija/2025/03/12/news/tarptautiniame-moksliniame-zurnale-straipsnis-apie-tradicini-lietuviska-alu-36875662

 Tarptautinė plėtra ir narystė 
2024 m. UAB „Panevėžio alus“- viena iš Dundulio prekės ženklo bendrovių, paskelbė apie plėtros planus Japonijoje. Projekte numatyta kartu su partneriais statyti daryklą, kurioje gaminamas lietuviškas alus būtų tiekiamas Japonijos restoranų sektoriui. https://www.vz.lt/pramone/2024/02/12/panevezio-alus-gamyba-plecia-japonijoje

Prekės ženklas yra aktyvus Nepriklausomų mažųjų alaus gamintojų asociacijos  (NMAGA) narys. https://www.nmaga.lt/nariai/

 Šaltiniai